CELEX: 62016TN0692
Language: et
Date: 2016-09-27 00:00:00
Title: Kohtuasi T-692/16: 27. septembril 2016 esitatud hagi – CJ versus ECDC

28.11.2016   
            
            
               ET
            
            
               Euroopa Liidu Teataja
            
            
               C 441/26
            
         
      27. septembril 2016 esitatud hagi – CJ versus ECDC
      (Kohtuasi T-692/16)
      (2016/C 441/31)
      Kohtumenetluse keel: inglise
      
         Pooled
      
      
         Hageja: CJ (Agios Stefanos, Kreeka) (esindaja: advokaat V. Kolias)
      
         Kostja: Haiguste Ennetamise ja Tõrje Euroopa Keskus (ECDC)
      
         Nõuded
      
      Hageja palub Üldkohtul:
      
                  —
               
               
                  tühistada vaidlustatud otsus ja sellest tulenevalt kohustada ECDCd tasuma hagejale kõik maksed, mille hageja oleks saanud ajavahemikus 1. maist 2012 kuni 31. detsember 2014, kui ta oleks jäänud ECDC teenistusse ja mille kogusumma on hageja esialgsete arvutuste kohaselt, mille kohta oodatakse ECDC poolset täpsustust, 140 000 eurot pluss seadusjärgne intress;
               
            
                  —
               
               
                  mõista ECDC-lt hageja kasuks välja 13 000 eurot hagejale põhjustatud mittevaralise kahju hüvitamiseks;
               
            
                  —
               
               
                  mõista ECDC-lt välja tema enda ja ka hageja kohtukulud.
               
            
         Väited ja peamised argumendid
      
      Hagi põhjenduseks esitab hageja kaks väidet.
      
                  1.
               
               
                  Esimene väide, et ECDC rikkus ELTL artiklit 266, täites Euroopa Liidu Avaliku Teenistuse Kohtu otsust liidetud kohtuasjades F-159/12 ja F-161/12 CJ vs. ECDC vääralt, kusjuures konkreetselt väidab hageja, et:
                  
                              —
                           
                           
                              kuna põhiasjaolud pöördumatult muutusid, siis eksis ECDC, kui ta andis vaidlustatud otsusele tagasiulatuva mõju;
                           
                        
                              —
                           
                           
                              ECDC rikkus proportsionaalsuse põhimõtet, sest vaidlustatud otsus ei olnud ei sobiv ega vajalik, et saavutada eesmärgid, mida taotleti 2012. aasta teenistusest vabastamisega, mis tühistati;
                           
                        
                              —
                           
                           
                              ECDC tegi ilmselge hindamisvea, kui ta jättis arvesse võtmata ECDC õigusteenistuse juhi palkamisel aset leidnud pettuse;
                           
                        
                              —
                           
                           
                              ECDC rikkus personalieeskirjade artikli 22a lõiget 3, vabastades hageja teenistusest vahetult enne tema teenistusest vabastamist esitatud raporti tõttu, in tempore non suspecto, mis tekitas kahtluse, et ECDC finantsjuhtimine oli puudulik.
                           
                        
            
                  2.
               
               
                  Teine väide, mille raames hageja nõuab rahalist hüvitist mittevaralise kahju eest, mida ECDC talle tekitas ELTL artikli 266 rikkumisega ning väitega, et hageja üritas edendada onupojapoliitikat.